<classify> Simba imeiaga michuano hiyo juzi kufuatia kipigo cha mabao 2-1, kutoka kwa Coastal Union, katika mchezo wa robo fainali uliopigwa Uwanja wa Taifa, Dar es Salaam.Akizungumza na gazeti hili, Julio alisema ana uhakika na ubingwa hakuna timu yoyote anayoigopa kati ya tatu zilizoingia nusu fainali na yupo tayari kupangwa na timu yoyote kati ya hizo.Najua fainali nitacheza na Yanga na nina uhakika nitashinda kutokana na uwezo wa Yanga na uchezaji wao kuwa wa kawaida sana timu pekee niliyokuwa naihofia ni Simba, lakini tayari imetolewa sasa nina uhakika na ubingwa wa Kombe la FA, alisema Julio.Kocha huyo alisema sababu ya kusema hivyo ni kutokana na kuwa na uzoefu mkubwa na michuano hiyo ambayo imerejeshwa tena baada ya kufutwa siku za nyuma kutokana na TFF kushindwa kuiendesha.Alisema mbali ya hilo pia anajua mbinu za kucheza ili kushinda taji hilo, hivyo anaamini huu ni wakati wake mzuri kuweza kuweka rekodi nyingine mpya akiwa na kikosi cha Mwadui FC, kwa kubeba ubingwa wa mwaka huu na kuwakilisha nchi katika michuano ya Kombe la Shirikisho la Soka Afrika CAF CC mwakani.Mwadui ni miongoni mwa timu nne zilizofanikiwa kutinga nusu fainali ya Kombe la FA ambayo ratiba yake ya nusu fainali ilipangwa jana saa 3 usiku, timu nyingine zilizotinga hatua hiyo ni Azam FC, Yanga na Coastal Union.  <topic>: MICHEZO 